Equus

Se veiga texto

Equus (literalment, en latín, «equino») ye un chenero de mamiferos herbivoros en a orden Perissodactyla, lo solo chenero que existe en l'actualidat a drento d'a familia Equidae («équidos»), dimpuesas que la mes gran parte d'os taxons que yeran compresos en a dita familia taxonomica s'estinguisen en o periodo Pleistoceno.

Lo chenero Equus comprende en l'actualidat tanto las especies/subspecies* de caballos vivas (*a taxonomía d'os caballos ye a sobén cuestionata), las diferents especies de somers domesticos y salvaches, y lo grupo parafiletico que composan as ditas cebras. Tamién se i clasifican altros animals en l'actualidat extinguitos, como l'encebro (natural d'a Peninsula Iberica encara en tiempos historicos) u lo caballo tarpán. Cualcunas d'as especies se son feitas domesticas dende antigos, especialment Equus caballus (lo caballo) y Equus asinus (lo somer), y per ixo mos son datas cualques variedaz u razas de selección que no s'han d'entivocar pas con especies diferents.

La caracteristica mes prencipal d'o chenero Equus en comparanza con a resta de cheneros extinguitos d'equidae ye la persistencia d'un solo dido per piet y man a on que i refirman tot lo peso, existindo-ie en a pata rudimentos d'a resta de didos que en grupos d'equidos mes antigos encara persistiban. De regular, ixes rudimentos no son mica visibles en l'animal vivo, y se saben só que per las restas esqueleticas. Los equins tienen tamien o pelache curto y espeso que puede tener variabilidat en pendendo d'a estación de l'anyo, estando la coloración natural d'ixe pelache con rayas, anque ixa carateristica no ye visible si que en as cebras, pos queda encriptato en as altras menas de coloración en caballos y somers. De regular, a demés, totas las especies presentan crinera que les recorre lo cuello dende la clabera dica los huembros.

Tienen d'entre 36 e 42 dients, y las dients se destribuyen en multiplos d'a formula I = 3/3 (3 incisivas per barra), C = 0-1/0-1 (caninas, que puet haber-ne u no), P = 3-4/3-4 (3 u 4 premolars per barra) y M = 3/3 (siempre 3 molars per barra). As dients caninas no apareixen de normal si que en os masclos.

 Especies 
 Chenero Equus
 Subchenero Equus (caballos)
 Equus caballus - caballo domestico
 Equus ferus - caballo salvache
 Equus ferus ferus † - tarpán
 Equus ferus przewalskii - caballo de Przewalski (tamien dito Equus caballus przewalskii)
 Subchenero Asinus (somers)
 Equus africanus - Somer salvache africano
 Equus africanus africanus  - Somer salvache de Nubia
 Equus africanus atlanticus † - Somer salvache de l'Atlas
 Equus africanus somalicus - Somer salvache de Somalia
 Equus africanus asinus - Somer domestico, mes a sobén dito Equus asinus.
 Equus hydruntinus † - Encebro
 Equus hemionus - Onagre u somer salvache asiatico
 Equus hemionus hemionus - Somer salvache de Mongolia
 Equus hemionus hemippus † - Somer salvache de Siria
 Equus hemionus luteus - Somer salvache d'o disierto de Gobi u «dziggetai»
 Equus hemionus kulan - Somer salvache de Turkmenistán
 Equus hemionus khur - Somer salvache d'a India
 Equus hemionus onager - Onagre de Persia
 Equus kiang - Kiang (Contemplato bellas vegatas como subspecie de Equus hemionus)
 Equus kiang kiang - Kiang occidental
 Equus kiang holdereri - Kiang oriental
 Equus kiang polyodon - Kiang meridional
 Equus kiang chu -  Kiang septentrional
 Equus cumminsii † - Somer de Cummins
 Equus calobatus † - Onagre de patas luengas
 Equus tau † - Onagre pigmeu
 Equus lambei † - Somer u caballo salvache de Yukon
 Subchenero Dolichohippus
 Equus grevyi -  Zebra de Grevy
 Subchenero Hippotigris
 Equus cuagga - cebra común u cebra d'as planuras
 Equus cuagga cuagga † - Cuagga
 Equus cuagga burchellii - Zebra de Burchell
 Equus cuagga boehmi - cebra de Grant
 Equus cuagga borensis - cebra de Selous
 Equus cuagga chapmani - cebra de Chapman
 Equus cuagga crawshayi - cebra de Crawshay
 Equus zebra - cebra de montanya
 Equus zebra zebra cebra de montanya del Cabo
 Equus zebra hartmannae - cebra de montanya de Hartmann
 Subchenero Amerhippus †
 Equus scotti †
 Equus niobrarensis †
 Equus conversidens †
 Subgénro Parastylidequus †
 Equus parastylidens † - caballo de Mooser
 «incertae sedis»
 Equus simplicidens † - caballo de Hagerman (Talment mes amanato a Dolichohippus) Hagerman Fossil Beds National Monument, pachina web d'o chacimiento d'equins, consultata lo 11 de noviembre de 2009.
 Equus occidentalis †
 Equus complicatus †
 Equus fraternus †
 Equus excelsus † (con dandalos que no s'ese de clasificar en o subchenero Equus)
 Grupo Equus giganteus †
 Equus giganteus †
 Equus pacificus †
 Equus pectinatus †
 Equus crinidens †

 Se veiga tamién 
 Equidae
 Caballo
 Somer
 Cebra
 Encebro
 Caballería
 Equitación

 Vinclos externos 

 Referencias 

Categoría:Cheneros d'organismos monoespecificos
Categoría:Equidae
Categoría:Cheneros de mamiferos